# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 14

от 31.08.2021 г.

**Р Е Ш Е Н И Е**

**№ КЗЗ – 14**

**От 31 август 2021 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 3 000 кв.м земеделска земя, седма категория, неполивна, собственост на Община С., за изграждане на обект: „Пречиствателна станция за отпадни води”, поземлен имот с идентификатор 49686.36.32 по КККР на с. М., местност „Средна валта“, община С., област Б., при граници, посочени в приложената скица.

**2.** Утвърждава трасе за проектиране, с което се засяга около 690 703 кв. м земеделска земя, в т.ч. 368 148 кв. м четвърта категория, 265 709 пета категория, 51 908 шеста категория, 4938 десета категория, неполивна, частна и общинска собственост, за изграждане на обект: „АМ „Европа“, участък по нов терен от км 32+447,20 (край на ПУП-ПП за обект: Модернизация на съществуващото трасе на път I-8 „Калотина – СОП“ от км 1+000 до км 48+270, участък от км 1+000 до км 32+447,20, одобрен със Заповед № РД-02-15-122/20.08.2014г. на МРРБ ≡ км 32+449,20 по технически проект от 2019г.) до км 48+611,93 (начало на пътен възел при пресичането на път II-18 “Софийски околовръстен път“ със „Северна скоростна тангента“)“, попадащи на териториите на общините Б., К., С., както следва:

2.1. Около 125 046 кв. м земеделска земя, в т.ч. 67 679 кв. м четвърта категория, 5 459 пета категория и 51 908 кв. м шеста категория, неполивна, общинска и частна собственост, в землището на с. Х., община Б., С. област, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2.2. Около 21 375 кв. м земеделска земя, в т.ч. 3 198 кв. м четвърта категория, 13 239 пета категория и 4 938 кв. м десета категория, неполивна, общинска и частна собственост, в землището на с. П., община К., С. област, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2.3. Около 313 093 кв. м земеделска земя, в т.ч. 66 082 кв. м четвърта категория и 247 011 пета категория, неполивна, общинска и частна собственост, в землището на с. Х., община Б., С. област, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2.4. Около 231 189 кв. м земеделска земя, четвърта категория, неполивна, общинска и частна собственост, в землището на с. П., община Б., С. област, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

**3.** Утвърждава площадка за проектиране, с която се засяга около 38 849 кв.м. земеделска земя от осма категория, неполивна, собственост на община О., за изграждане на обект: „Регионален център за временно съхранение, предварително третиране, оползотворяване и рециклиране на твърди битови, строителни, разделно събрани рециклируеми, хранителни и зелени отпадъци на общините от (РСУО) – регион Омуртаг”, части от поземлени имот с идентификатори 53535.260.405 и 53535.260.407 /проектен идентификатор 53535.260.453/ по КККР на гр. О., местност „Балабан“, община О., област Т., при граници, посочени в приложената скица - проект.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**4.** На 597 кв.м. земеделска земя, осма категория, неполивна, общинска собственост за изграждане на обект: „Водоснабдяване на с. Г., етап I - Довеждащ водопровод, етап II - НР 200 м3“, част от поземлени имоти с идентификатори 30747.2.26 и 30747.2.130 (с проектен идентификатор 30747.2.143), по КККР на с. З., местности „Община-остатък“ и „Кереметлик“, община К., област К., при граници, посочени в приложените скици-проект и влязъл в сила ПУП – ПЗ.

На основание чл. 30, ал. 4 от ЗОЗЗ за земите от общинския поземлен фонд, не се заплаща такса, когато се променя предназначението на земеделска земя за изграждането на обекти публична общинска собственост.

**5.** На 462 кв. м земеделска земя, шеста категория, неполивна, собственост на Община „М.“, за изграждане на обект: „Сграда за обществено-обслужващи дейности в УПИ 501.1078", част от поземлен имот с идентификатор 78080.144.369 по КККР на с. Ц., местност „Долни ливади“, община „М.“, област П., при граници, посочени в приложените скица и влязъл в сила ПУП – ПРЗ.

Община М. да заплати на основание чл. 30, ал. 2 от ЗОЗЗ местна такса определена от общинския съвет.

**6.** На 745 кв.м. земеделска земя, десета категория, неполивна, общинска собственост за изграждане на обект: „Открит паркинг“, поземлен имот с идентификатор 37472.42.63 (стар №042012 по КВС) по КККР на с. К., местност „Миливада“, община Г., област Б., при граници, посочени в приложените скица и влязъл в сила ПУП – ПЗ.

Община Г. да заплати на основание чл. 30, ал. 2 от ЗОЗЗ местна такса определена от общинския съвет.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**